07/04/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 29 de marzo de 2021, pola que se concede a autorización administrativa previa e de construción dunha instalación eléctrica no concello de Curtis (Expediente: IN407A 2021/58-1)

Visto o expediente para outorgamento de autorización administrativa previa e de construción da instalación eléctrica que a seguir se cita: Solicitante: AIN ACTIVE, S. L. U. Enderezo Social: Rúa do Socorro, núm.24, 1º 15003 A Coruña. Título: “Proxecto de liña de alta tensión soterrada e centro de seccionamento para AIN ACTIVE, S. L. U. no polígono de Teixeiro (Curtis)”. Situación: Polígono de Teixeiro - Rúa C, s/n – 15310 Curtis (A Coruña). Liña de alta tensión soterrada de 15 kV, con inicio e fin en arqueta existente na liña de distribución SDG706, entre os centros 15CMKC e 15CFWV, logo de entrar e saír no centro de seccionamento (CS) proxectado, condutor RHZ1- 2OL 12/20 kV 3x(1x240 mm2), Al, lonxitude 116 m. Centro de manobra e seccionamento telecontrolado, prefabricado de manobra exterior, con cela compacta prefabricada 3L+1P SSAA composta de 3 celas de liña e 1 cela de protección para o transformador dos SSAA, baixo envolvente metálica, illamento corte en SF6 (400 A, 24 kV, 16 kA). Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. O prazo de vixencia da autorización é dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do de terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio ambiente. Contra o presente acordo, que non é definitivo en vía administrativa, cabe interpor recurso de alzada ante o Conselleiro de Economía, Empresa e Innovación no prazo dun mes contado a partir do día seguinte ao da súa notificación ou publicación nos termos establecidos nos artigos 112, 115, 121 e 122 da Lei 39/2015, do 1 de outubro do procedemento administrativo común das administracións públicas; sen prexuízo de que os interesados poidan interpor calquera outro recurso que se considere pertinente. Na Coruña, 29 de marzo de 2021 O xefe territorial Isidoro Martínez Arca